SIM ทุ่มงบกว่า 100 ลบ.ใน Q4/58 ดันยอดขาย IQZ Bright ที่ 3 หมื่นเครื่อง
SIM ทุ่มงบกว่า 100 ลบ.ใน Q4/58 ดันยอดขาย IQZ Bright ที่ 3 หมื่นเครื่อง
23 ก.ย. 2558

บริษัท สามารถ ไอ-โมบาย จำกัด (มหาชน) หรือ SIM เปิดเผยว่า บริษัทเปิดตัว IQZ Bright หวังขยายกลุ่มเป้าหมายตลาดสมาร์ทโฟนระดับกลาง โดยจัดกิจกรรมส่งเสริมการตลาดในไตรมาส 4/58 ด้วยงบประมาณรวมกว่า 100 ล้านบาท ตั้งเป้ายอดขาย IQZ Bright ไว้ที่ 30,000 เครื่อง และคาดในไตรมาส 4/58 มีรายได้ 2 พันล้านบาท
สำหรับ IQZ Bright มีฟังก์ชั่น Super Hi-Speed Focus โดยบริษัทฯ ได้ร่วมกับบริษัทชั้นนำที่เกาหลีวิจัยพัฒนาเทคโนโลยีกล้องระดับโปร เพื่อให้ได้คุณภาพกล้องที่ดีที่สุด สามารถจับความเคลื่อนไหวได้อย่างรวดเร็วในพริบตาเดียวเพียง 0.3 วินาที รวมถึงเทคโนโลยีจอภาพที่มีความคมชัดระดับ HD Super Bright AMOLED กล้องหลังความละเอียด 18 ล้านพิกเซล ออโต้โฟกัส
               